Matthew 9
I Jesus xrutzirsaj jun achi sic1 Te'uri i Jesus xoc chupam jun bárco y xa 'ax chic ch'aka alagun y xupon chic pu tinimit ▼ . 2 Are 'uri c'amtal bi jun achi ru', siquirnak u ch'acul, 'o chuwa ch'at. Ni'pa i je c'amawnak lok, lic cul qui c'ux che i Jesus. Ire, are xril ile, xu bij che i iwab:
—Wac'al, cha cowij a c'ux; ni'pa i a mac ya cuytajnak chic —xu bij che.
3 Je 'o jujun aj tijonel re i 'atbal tzij je 'o chila. Ique xqui bij chiquiwach: "I achi-ri cu kajsaj u 'ij i Dios ru' u tzij," xqui bij. 4 I Jesus reta'am chic wach que tijin chu ch'obic, rumal-i xu bij chique:
—¿Wuchac n-'us ta qui ch'obo? —xu bij chique—. 5 Ile, n-c'ax tu bixquil chi "Ya xcuytaj a mac." Are i c'ax u bixquil are iri: "Chat walijok, y chat binok," are ile c'ax u 'onquil che jun winak. 6 Xui-ri, yin chi in Achi aj Chicaj, quin 'alijinsaj 'ut chi 'o pin'ab quin cuy ni qui mac i winak waral chuwach i jyub ta'aj —xu bij i Jesus chique. Te'uri xu bij che i achi chi siquirnak:
—Chat walijok, cha yaca bi a soc, y jat che awachoch.
7 I achi sic xwalijic y xa 'e che rachoch. 8 I winak, are xquilo, xe oc 'il che y xqui coj u 'ij i Dios man u yom jun chique chi 'o pu'ab que rutzirsaj i winak, xak cresaj i qui mac.
I Jesus xu siq'uij i ma Matéo9 I Jesus xel chila; are ca tijin chi be, xril jun aj tz'onol alcawal, ma Matéo u bi, chi cul pu q'uijibal.
—Chat terej chwij —xu bij i Jesus che.
Ire xwalijic y xterej chirij.
10 I Jesus xe 'e junam cu' u tijoxelab pa rachoch i ma Matéo. Are que tijin chi wa'im, xak xe upon juban chic aj tz'onol alcawal, xak juban chic ajmaquib, que 'e qui tija qui wa cu'. 11 'O jujun aj Fariséo winak xe quilo, y xqui bij chique u tijoxelab i Jesus:
—¿Wuchac i tijonel yix cu tij u wa cu' i mal laj tak aj tz'onol alcawal, xak cu' ajmaquib? —xqui bij.
12 I Jesus xu ta ile chi xqui bij, y xu bij chique:
—Quin 'an iri man je pacha iwabib. Are i je iwab cajwax jun ajcun chique; i 'utz qui wach n-tu chac ajcun chique. 13 Je i ta u be bien wach usuc' i tzij-i chi i tz'ibtal can chupam u wuj i Dios chi cu bij: "Are i cwaj yin are quiwil to'bal qui wach i lo'c'anij; n-are ti u sujuxic i chicop chinwach." Queje ile u bim can i Dios —xu bij i Jesus chique—. Yin in c'un-nak in aj siq'uil que i ajmaquib, man quiqui jalwachij qui c'aslemal. N-in ta c'un-nak cumal i je 'utz chuwach i Dios —xu bij i Jesus chique.
I costúmbre re ujer n-cumaj ta rib ru' u c'utunic i Jesus14 Te'uri i u tijoxelab i ma Wan aj kajsanel ya, xe upon ru' i Jesus y xqui bij che:
—Yoj, nic are wi caka 'ano, caka ch'ij jun 'ij queb 'ij chuwach i Dios, n-ta wa caka tijo; xak queje quiqui 'an i aj Fariséo. ¿Wuchac 'uri n-queje ta quiqui 'an i a tijoxelab yet? —xqui bij che.
15 I Jesus xu bij 'uri i tijojbal tzij-i chique:
—I winak, we que 'e pa nima'ij re jun achi ya ca c'uli'ic, ¿xataba que bisonic? ¿xataba n-quiqui tij ti wa ru'? Quiqui tijo pues, tz'akat ire 'o cu'. Xui-ri, are cu rik i 'ij chi 'elsam chic i achi chiquixol, te'uri quiqui mayij qui nima'ij.
16 —Mi jun cu c'ojoj jun u 'u' 'el ru' jun ch'akap c'ojbal c'ac', man i c'ojbal c'ac' xa ca tzajic y cu rakch'ij i c'ul 'el; ru' ile co'on mas nim i rakch'ijnak. 17 Xak queje ile, mi jun cu c'ol i víno c'ac' chupam i 'el tak surum, man we queje quiqui 'an ile, xa ca rakch'ij i surum. Que'elok, co'on mal i surum, y ca sach i víno. Rumal-i, 'o u chac cocsax i víno c'ac' chupam i surum c'ac'; queje ile 'utz que'elic che queb —xu bij i Jesus chique ▼ .
I Jesus xu walijsaj jun ali camnak, xak xrutzirsaj jun ixok18 I Jesus, are ca tijin chu bixquil ile chique, xak te'et xupon jun achi ru', chi nim u patan chiquixol i aj Israel. Xuqui chuwach i Jesus c'a chuwach ulew y xu bij che: —Cuymac, Ta, jun in mi'al c'a te xcamic —co'ono—. Xui-ri, we ta cat 'e yet wu', xui ca ya a 'ab puwi y ca c'un chic sak chuwach —xu bij.
19 I Jesus xwalijic y xe 'e ru', junam cu' u tijoxelab. 20 Are que tijin chi be, 'o jun ixok chiquixol i winak chi je teren chirij. I ixok-le, 'ax iwab wi; cablajuj junab 'o chic che chi cril i riq'uil congan; n-ca tani taj. Ire xtejeb pan chirij i Jesus y xu yin pan u chi' u 'u', 21 man xu ch'ob pu c'ux: "Quin utzir na we tene quin yin pich' u 'u'," xu bij. 22 Are xu chap u 'u', i Jesus xu na'o; xu pisquilij rib, xu takej pan i ixok y xu bij che:
—Wac'al, cha cowirsaj a c'ux; ya xat utziric rumal u cubibal a c'ux chwe —co'ono. Are 'or 'uri xutzir tan.
23 Xqui maj chubi qui be, y xe upon ru' rachoch i achi chi nim u patan. Xril i Jesus chi je yij chic i aj bixanel re i mukunic, xak ni'pa i winak 'is que siq'uin che o'ej, 24 xu bij 'uri chique:
—Chix el chi, man i ali n-camnak taj, xa cwaric —xu bij chique.
I winak xa xpe qui tzej che. 25 N-ta co'ono, ire xe resaj bic; te'uri xoc bi pa ja, y xu chap che u 'ab i ali; are 'uri ire xwalijic. 26 Rumal i u 'anom-le, we' xqui ta rason i winak ronojel i jyub-le, chi Jesus u walijsam i ali.
I Jesus xe rutzirsaj je queb mawach27 Are xel i Jesus chila, je 'o queb mawach xe terej chirij; xe oc chi sic' che.
—¡Nim laj winak, yet at umuk uxiquin i mam David, chawila to'bal ka wach! —xqui bij.
28 Are xoc i Jesus ru' ja, xak i mawach xe tejeb pan ru'. Are 'uri xu bij chique:
—¿Cul i c'ux chwe chi quin tiqui na che ile? —co'ono.
—Katzij cat tiqui'ic, nim laj winak —xe cha.
29 Te'uri i Jesus xu yin i qui ba'wach, y xu bij chique,
—We qui na pi c'ux chi quix wutzirsaj, queje ca 'an ni ile chiwe —xu bij chique.
30 Te'uri i qui ba'wach xutzir na. I Jesus lic xu bij chique:
—Chi 'ana cwent, mi lap iri chique i winak, mi xa ta jubi' —co'ono.
31 Xui-ri, are xe 'el bic, xqui jek u bixquil chique conojel i winak re i jyub-le.
I Jesus xrutzirsaj jun mem32 Are xe 'e ique, xe c'un chal juban winak, cuc'am li jun achi mem. Memernak na rumal itzel tew 'o che. 33 I Jesus xresaj bi itzel tew che, i achi juntir xu jek ch'awic. I winak lic xqui bisoj rumal. Xqui bij:
—Lic n-kilom ta pacha ile, mi tene ronojel i jyub Israel —xe cha.
34 Xui-ri, i aj Fariséo xqui bij:
—I achi-le cresaj i itzel tew chique i winak xa rumal u cho'ab itzel 'o ru'; i cho'ab 'o ru'-le, are i caj'atzil itzel tew yawnak che —xe cha.
I Jesus c'ax que u na i winak chi n-ta ca uc'aw u tzam chique35 I Jesus xe u solij ronojel tak i tinimit, ronojel tak i aldéa. 'Is xoc pa tak molbal'ib que i aj Israel winak, xa 'e u tijojbej que i winak chila; xa 'e u paxsaj i 'utz laj tzij chique i winak, xu bij chi petnak chic i u 'atbal tzij i Dios chique. Xak xe rutzirsaj bi chi c'axil, bi chi yobil, 'o chique. 36 Are xe ril i winak, lic c'ax xu na pu c'ux, man que c'achiric, lic n-ta jun que towic; xe rilo pacha juban chij, n-ta que uc'aw u tzam chique. 37 Are 'uri xu bij chique u tijoxelab:
—Lic 'o i jach'ic craj; xui-ri, i ajchac ne te q'ui. 38 Rumal-i, chi tz'onoj che i Rajaw i chac chi que u tak bi mas mocom pa jach' —xu bij chique.
Copyright information for `ACRACC
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018